b'\n_START_ARTICLE_\nVierchniad\xc5\xbavinsk\n_START_SECTION_\nAjalugu\n_START_PARAGRAPH_\nArheoloogiliste v\xc3\xa4ljakaevamiste j\xc3\xa4rgi on Vierchniad\xc5\xbavinskis elatud juba ammu. Drissat mainiti esimest korda aastal 1366, mil sinna rajati kindlus. Drissast kujunes tasahilju kaubanduskeskus. Aastal 1772 sattus asula esimesel Poola jagamisel Venemaa koosseisu, aastal 1777 sai asulast linn. Aastal 1812 asusid seal Barclay de Tolly v\xc3\xa4ed (Drissa laager). Drissa oli Vitebski kubermangu Drissa maakonna halduskeskuseks._NEWLINE_Aastal 1866 rajati Drissa l\xc3\xa4hedusse raudtee. Vierchniad\xc5\xbavinski raudteejaam kujunes t\xc3\xa4htsaks lina v\xc3\xa4ljaveo punktiks. 1924. aastal liideti Valgevene NSV-ga, j\xc3\xa4rgmisel aastal sai Drissast alev. Asula on taas linn aastast 1938.'